Osnovna šola Prebold objavlja

**JAVNI POZIV ZA UPORABO ŠPORTNIH PROSTOROV VRTCA IN ŠOLE**

Športni prostori vrtca in šole so: večnamenski prostor v vrtcu, velika športna dvorana, mala telovadnica, športna soba in plezalna soba. Velika športna dvorana omogoča razdelitev na dve vadbeni enoti.

Velika športna dvorana je uporabna za tekmovanja, turnirje, za večje koncerte in prireditve. V športni sobi, plezalni sobi ali večnamenskem prostoru v vrtcu je možno izvajati tudi bolj individualno naravnane dejavnosti oziroma vadbe.

Na podlagi prispelih vlog bo izdelan urnik najema športnih prostorov. Po potrditvi urnika s strani Športne zveze Prebold bodo sklenjene pogodbe med upravljalcem in najemniki. Za vsak najem (enkraten ali dolgoročen) se sklepa pogodba o najemu.

**Pogoji za prijavo**

Na poziv se lahko prijavijo športna in druga društva (tudi sekcije društev, ki se ukvarjajo s športom), njihova združenja, zavodi, skupine občanov, gospodarske družbe in druge organizacije, zavodi s področja vzgoje in izobraževanja s sedežem v Občini Prebold in izven nje.

**Pogoji za uporabo prostorov**

Uporabnik mora:

* Pred začetkom uporabe skleniti pogodbo o uporabi.
* V skladu z določili v pogodbi poravnati izstavljene račune o uporabi.
* Spoštovati in upoštevati Hišni red.
* Pisno določiti odgovorno osebo za vadbo skupin za vsak termin uporabe.
* Sporočiti vsako spremembo odgovorne osebe za vadbo najmanj v 5 dneh po spremembi v pisni obliki ali na elektronski naslov Osnovne šole Prebold.

Upravljanje prostorov opredeljuje [Pravilnik, ki ga je sprejela Občina Prebold](https://www.uradni-list.si/glasilo-uradni-list-rs/vsebina/2020-01-3731/pravilnik-o-upravljanju-uporabi-in-oblikovanju-cen-za-najem-sportnih-prostorov-v-obcini-prebold) (Ur.l.RS: 202/20) skupaj s [popravkom](https://www.uradni-list.si/glasilo-uradni-list-rs/vsebina/2021-21-0196/tehnicni-popravek-pravilnika-o-upravljanju-uporabi-in-oblikovanju-cen-za-najem-sportnih-prostorov-v-obcini-prebold) (Ur.l.RS: 9/21).

**Roki in način prijave**

Vloge za uporabo prostorov morajo prosilci poslati na elektronski naslov: [os.prebold@sola-prebold.si](mailto:os.prebold@sola-prebold.si) Obrazec VLOGA lahko prevzamete na spletni strani: [www.sola-prebold.si](http://www.sola-prebold.si), kjer izberete *O ŠOLI* in nato *TELOVADNICA - NAJEM* ali na spletni strani Občine Prebold: [www.prebold.si](http://www.prebold.si)

Prijave bomo zbirali **do 21. junija 2023 do 23.59.**

**Dodatni informaciji**

Tudi po končanem javnem pozivu bo najem prostorov možen izključno na podlagi gornje pisne vloge.

V pripravi je sprememba cenika, ki ga sprejema občinski svet.

Ravnatelj:

Peter Žurej

Priloge: Cenik, Vloga, Pravilnik in Popravek pravilnika